《送人游吴》
宋代·李彭

朔风号木末，迫此岁时晏。驱车不停轨，客子老昏宦。

平生蒋诩不，求羊每娱玩。持觞送落日，抵掌河宿烂。

胡为向吴会，雅意访亲串。亲串者谁欤，昂昂金闺彦。

嘘枯由涵照，要津藉推挽。念子赴修涂，发轫在昧旦。

娟娟所娇儿，嶷嶷赴门限。闺人密缝裳，遐征苦多绽。

结束志千里，二事忘一眄。莫遣扊扅歌，愆期发长叹。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。